《寄直夫》
元代·元明善

岳云低接使君舟，湘水无波桂树稠。井冽自涵千古月，弦清谁写一帘秋。

青枫路暗空多梦，白雁天遥不见愁。闻说匡庐当税驾，策勋殊未到沧洲。

作者简介：（1269—1322）大名清河人，字复初。诸经皆有师法，尤深于《春秋》。早年游吴中，以荐为安丰、建康两学正。辟掾行枢密院，佥院事董士选待之若宾左。仁宗即位，升翰林直学士。诏以蒙古文节译《尚书》有关政要者。延祐二年，始会试天下进士，首充考试官；廷试，又为读卷官。所取士后多为名臣。累官翰林学士，卒谥文敏。早岁以文章自豪，出入秦、汉间，晚益精诣。有《清河集》